วันพฤหัสบดีที่ 30 กันยายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่
แนะนำประชาชนหลีกเลี่ยงเส้นทาง 27 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยในขณะนี้ (30 ก.ย. 64 เวลา 17.00 น.) ว่ามีถนนทางหลวงชนบทที่ประสบอุทกภัยในพื้นที่ 17 จังหวัด ได้แก่ พระนครศรีอยุธยา ชัยนาท ลพบุรี สิงห์บุรี ระยอง พิจิตร นครราชสีมา บุรีรัมย์ ชัยภูมิ ขอนแก่น ศรีสะเกษ นครสวรรค์ กำแพงเพชร ตาก สุโขทัย สระแก้ว และหนองบัวลำภู รวม 72 สายทาง สามารถสัญจรผ่านได้ 45 สายทาง และไม่สามารถสัญจรผ่านได้ 27 สายทาง แบ่งเป็น
- น้ำท่วมสูง 18 สายทาง (21 แห่ง)
- ทางขาด โครงสร้างทางชำรุด กัดเซาะ 4 สายทาง (4 แห่ง)
- สะพานขาด คอสะพานขาด ทรุดตัว 4 สายทาง (4 แห่ง)
- ไหล่ทาง คันทางพังทลาย คอสะพานและดินไหล่เขาสไลด์ 1 สายทาง (1 แห่ง)
1. สายทาง สท.4001 แยก ทล.1293 - บ้านหนองกระดิ่ง อำเภอกงไกรลาศ และคีรีมาศ จังหวัดสุโขทัย น้ำท่วมสูง 60 เซนติเมตร (ช่วง กม. ที่ 0+300 ถึง 2+500)
2. สายทาง นว.4029 แยก ทล.1072 - บ้านเขาแม่กระทู้ อำเภอลาดยาว และแม่วงก์ จังหวัดนครสวรรค์ น้ำท่วมสูง 40 เซนติเมตร (ช่วง กม. ที่ 0+050 ถึง 3+500)
3. สายทาง นว.4048 แยก ทล.3004 - บ้านเขาน้อย อำเภอท่าตะโก จังหวัดนครสวรรค์ คอสะพานทรุดตัว (ช่วง กม. ที่ 8+000 ถึง 15+000)
4. สายทาง นว.2057 แยก ทล.11 - บ้านโคกเดื่อ อำเภอท่าจะโก จังหวัดนครสวรรค์ คอสะพานทรุดตัว (ช่วง กม. ที่ 0+000 ถึง 12+000)
5. สายทาง กพ.020 สะพานข้ามแม่น้ำวงก์ อำเภอขาณุวรลักษบุรี จังหวัดกำแพงเพชรสะพานทรุดตัว (ช่วง กม. ที่ 0+460)
6. สายทาง นม.6019 บ้านโนนสูง - บ้านโนนไทย อำเภอโนนสูง จังหวัดนครราชสีมา น้ำท่วมสูง
120 เซนติเมตร (ช่วง กม. ที่ 0+700 ถึง 7+500)
7. สายทาง นม.4027 แยก ทล.2160 - บ้านโคก อำเภอคง และแก้งสนามนาง จังหวัดนครราชสีมา น้ำท่วมสูง 100 เซนติเมตร (ช่วง กม. ที่ 36+500 ถึง 36+935)
8. สายทาง ชย.3002 แยก ทล.201 - แยกบ้านเขว้า อำเภอจัตุรัส และบ้านเขว้า จังหวัดชัยภูมิ น้ำท่วมสูง 60 เซนติเมตร (ช่วง กม. ที่ 2+600 ถึง 2+800)
9. สายทาง ชย.3055 แยก ทล.225 - แยก ทล.201 อำเภอเมือง จังหวัดชัยภูมิ น้ำท่วมสูง 50 เซนติเมตร (ช่วง กม. ที่ 0+000 ถึง 2+464)
10. สายทาง ชย.3010 แยก ทล.205 - อ่างเก็บน้ำลำคันฉู อำเภอบำเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 ถึง 2+800)
11. สายทาง ชย.3033 แยก ทล.225 - แยกทางหลวงชนบทสาย ชย.3019 อำเภอบ้านเขว้า และหนองบัวระเหว จังหวัดชัยภูมิ น้ำท่วมสูง 60 เซนติเมตร (ช่วง กม. ที่ 1+500 ถึง 2+500)
12. สายทาง ชย.3016 แยก ทล.202 - บ้านค่าย อำเภอเมืองชัยภูมิ จังหวัดชัยภูมิ น้ำท่วมสูง 60 เซนติเมตร (ช่วง กม. ที่ 7+800 ถึง 9+300)
13. สายทาง ชย.3019 แยก ทล.225 - แยก ทล.2359 อำเภอบ้านเขว้า และหนองบัวแดง จังหวัดชัยภูมิ น้ำท่วมสูง 60 เซนติเมตร (ช่วง กม.ที่ 30+000 ถึง 30+700, 32+400 ถึง 32+600, 36+500
ถึง 36+800, 37+000 ถึง 37+500)
14. สายทาง ชย.4040 แยก ทล. 2065 - แยก ทล.2233 อำเภอคอนสวรรค์ จังหวัดชัยภูมิ น้ำท่วมสูง 100 เซนติเมตร (ช่วง กม. ที่ 2+000 ถึง 7+000)
15. สายทาง ชย.5041 แยกทางหลวงชนบท ชย.3003 - แยก ทล.202 อำเภอคอนสวรรค์ และแก้งสนามนาง จังหวัดชัยภูมิ น้ำท่วมสูง 80 เซนติเมตร (ช่วง กม. ที่ 3+000 ถึง 6+500)
16. สายทาง ชย.3003 แยก ทล.202 - แยก ทล.2065 อำเภอเมือง และคอนสวรรค์ จังหวัดชัยภูมิ น้ำท่วมสูง 50 เซนติเมตร (ช่วง กม. ที่ 0+400 ถึง 7+000)
17. สายทาง ขก.2071 แยก ทล.12 - บ้านสามสวน อำเภอหนองเรือ และบ้านแท่น จังหวัดขอนแก่น น้ำท่วมสูง 75 เซนติเมตร (ช่วง กม. ที่ 1+830 ถึง 7+776)
18. สายทาง ชน.4005 แยก ทล.3244 - บ้านหัวรอ อำเภอมโนรมย์ จังหวัดชัยนาท ไหล่ทางชำรุด
(ช่วง กม.ที่ 1+000 ถึง 1+100)
19. สายทาง ลบ.3005 แยก ทล.205 - บ้านเขาตะแคง อำเภอชัยบาดาล จังหวัดลพบุรี เส้นทางขาด (ช่วง กม.ที่ 1+000 ถึง 3+000)
20. สายทาง ลบ.5025 แยกทางหลวงชนบท ลบ.2134 - บ้านเกาะรัง อำเภอชัยบาดาล จังหวัดลพบุรี น้ำท่วมสูง 80 เซนติเมตร (ช่วง กม. ที่ 0+000 ถึง 3+277)
21. สายทาง ลบ.5129 เลียบเขื่อนป่าสักชลสิทธิ์ฝั่งซ้าย (ตอนลพบุรี) อำเภอท่าหลวง พัฒนานิคมและวังม่วง จังหวัดลพบุรี น้ำท่วมสูง 120 เซนติเมตร (ช่วง กม. ที่ 0+000 ถึง 6+000)
22. สายทาง ลบ.1030 แยก ทล.1 - บ้านถลุงเหล็ก อำเภอโคกสำโรง จังหวัดลพบุรี เส้นทางขาด (ช่วง กม. ที่ 9+800 ถึง 12+463)
23. สายทาง ลบ.2134 แยก ทล.21- บ้านหนองสรวง อำเภอชัยบาดาล จังหวัดลพบุรี น้ำท่วมสูง 80 เซนติเมตร (ช่วง กม.ที่ 8+000 ถึง 13+140)
24. สายทาง ลบ.5130 เลียบเขื่อนป่าสักชลสิทธิ์ฝั่งขวา (ตอนลพบุรี) อำเภอชัยบาดาล ท่าหลวงและพัฒนานิคม จังหวัดลพบุรี น้ำท่วมสูง 100 เซนติเมตร (ช่วง กม. ที่ 63+450 ถึง 70+000)
25. สายทาง ลบ.5183 แยกทางหลวงชนบท ลบ.4056 - บ้านเขาราบ อำเภอโคกเจริญ จังหวัดลพบุรี คอสะพานทรุดตัว (ช่วง กม. ที่ 0+000 ถึง 1+135)
26. สายทาง ลบ.015 สะพานนิยมไทยสิริ อำเภอชัยบาดาล จังหวัดลพบุรี น้ำท่วมสูง 100 เซนติเมตร (ช่วง กม. ที่ 0+500 ถึง 3+200)
27. สายทาง สก.3007 แยก ทล.348 - บ้านเขาน้อยพรมสุวรรณ อำเภอโคกสูง และวัฒนานคร
จ.สระแก้ว เส้นทางขาด (ช่วง กม. ที่ 11+450 ถึง 11+650)
ทั้งนี้แขวงทางหลวงชนบทในพื้นที่ได้ดำเนินการติดตั้งป้ายเตือน และจัดเจ้าหน้าที่เข้าช่วยเหลืออำนวยความสะดวกแก่ประชาชนที่ประสบความเดือดร้อนจากอุทกภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. ขอประชาสัมพันธ์ประชาชนโปรดหลีกเลี่ยงเส้นทางที่ได้รับผลกระทบไม่สามารถสัญจรได้ดังกล่าว เพื่อเตรียมความพร้อมวางแผนในการเดินทาง โปรดระมัดระวังการใช้รถใช้ถนนเป็นพิเศษ และโปรดสังเกตป้ายเตือน หากพบเหตุอุทกภัย หรือต้องการสอบถามเส้นทาง สามารถสอบถามหรือแจ้งเหตุได้ที่สายด่วนกรมทางหลวงชนบท โทร. 1146